Petrus Martyr ab Angleria

Petrus Martyr ab Angleria"Petrus Martyr ab Angleria": nomen sic in titulo operis De orbe novo decades scriptum. Alibi "Petrus Martyr Anglerius" (Arunae Pedemontii natus die 2 Februarii 1457; mortuus mense Octobri 1526 Granatae) fuit capellanus regum catholicorum Ferdinandi et Isabellae, consiliarius imperatoris Caroli V et auctor operis historici principalis, Latine compositi, de exploratione et conquisitione mediae Americae. Quod opus, a principio in forma epistularum et commentationum compositum, anno 1530 uno volumine, post auctoris mortem editum est sub titulo De orbe novo ... decades; textus enim in octo "decadas" dividitur. Decades V et VI patrono Aloisio Aragonio dicantur.

Granatae mortuus est, ubi in ecclesia cathedrali hoc epitaphio commemoratur:
Rerum Ætate Nostra Gestarum / Et Novi Orbis Ignoti Hactenus / Illustratori Petro Martyri Mediolanensi / Cæsareo Senatori / Qui, Patria Relicta / Bella Granatensi Miles Interfuit / Mox Urbe Capta, Primum Canonico / Deinde Priori Hujus Ecclesiæ / Decanus Et Capitulum / Carissimo Collegae Posuere Sepulchrum / Anno MDXXVI.

 Opera 
 1511 : Legatio Babylonica, Oceani Decas, Poemata, Epigrammata
 1511-1530 : De orbe novo ... decades
 1530 : Opus epistolarum P. M. Anglerii Mediolanensis protonotarii apostolici atque a consiliis rerum Indicarum; Textus; editio 1670

 Notae 

 Bibliographia 



 José López de Toro, ed., Pedro Mártir de Anglería: Epistolario. Matriti, 1953-1957 Textus ultimi fasciculi
 John Boyd Thacher, Christopher Columbus: his life, his work, his remains (3 voll. Novi Eboraci, 1903–1904)  vol. 1 pp. 1-110
 Erich Woldan, ed., Petrus Martyr de Angleria: Opera. Graecii: Akademische Druck- u. Verlagsanstalt, 1966 (fac-simile editionum antiquorum)

Categoria:Nati 1457
Categoria:Mortui 1526
Categoria:Eruditi Italiae
Categoria:Auctores Latini Renascentiae
Categoria:Historici Hispaniae
Categoria:Politici Hispaniae
Categoria:Scriptores itinerum